kardosdrur/scandi-wiki huggingface dataset:
Runaway (sang af The Corrs)

"Runaway" er debutsinglen for det irske familieband The Corrs. Den blev udgivet i september 1995 og havde en middelmådig succes bortset fra i Irland og Australien, hvor den opnåede #10. På UK Singles Chart nåede den #49.

Baggrund og komposition 
Sangen er skrevet af Andrea Corr. Andrea har udtalt, at hun var pinligt berørt, første gang hun sang den for sine forældre, fordi den indeholder linjen "make love to me through the night" ("elsk med mig gennem natten". Hun bemærkede, at hun vidste, at hendes mor ville tænke "where did she learn that?!" ("hvor lærte hun det?!").

Sangen har en diskret ændring i toneart. Den er skrevet i F-dur, men mod slutningen løftes kvarten fra b til h, så tonearten skifter til lydisk. Rytmisk sker der en lignende ændring for trommerne, som først spiller langsomt i 6/8. Mod slutningen spiller lilletrommen 2-eh og 5-eh, hvilket øger det til dobbelt tempo.

Spor 

Den amerikanske version indeholder en kort smagsprøve på det senere album Forgiven, Not Forgotten.

Musikvideo 
Musikvideoen til "Runaway" (1995) blev filmet i Dublin bl.a. i Phoenix Park. Videoen er hovedsageligt filmet i sort-hvid med glimt af farver i visse scener.

Videoen fælger bandet mens de synger og optræder på flere steder, hvilket inkluderer en skov og en perron på en jernbanestation. Videoen begynder med Andrea på et tog, der kigger ud af vinduet og synger, og den ender med, at hun stiger af toget og løber mod kameraet.

Hitlister og certificeringer

Hitlister

Certificeringer

Remix version 

"Runaway" blev genudgivet i 1999 i et remix af Tin Tin Out. Denne gang nåede den #2 på UK Singles Chart, efter Britney Spears' debutsingle "...Baby One More Time".

Spor

Musikvideo 
Dani Jacob's fjerde The Corrs video er, i lighed med "Love to Love You", sammensat af backstageoptagelser og koncerter; denne gang fra en mindre koncert i Manchester Evening News Arena d. 1. februar 1999. Den inkluderer også få scener af bandet i studiet med Tin Tin Out, hvor de arbejder med på den remixede version af sangen.

Hitlister

Referencer 

The Corrs-sange
Singler fra 1995
Singler fra 1999
Forgiven, Not Forgotten (sang)

"Forgiven, Not Forgotten" er den anden single fra det irske folkrockband The Corrs, der blev udgivet i 1996.

Warner's International udgav "Forgiven, Not Forgotten" som bandets anden single fra albummet af samme navn, mens Atlantic US i stedet udgav "The Right Time".

Spor 
 "Forgiven, Not Forgotten" – 4:15
 "Forgiven, Not Forgotten" (akustisk) – 3:54
 "Heaven Knows" – 4:18

Musikvideo 
Kun dagen efter, at musikvideoen til sangen blev filmet, filmede de videoen til deres næste single "The Right Time". Atlantic US skippede dog "Forgiven, Not Forgotten" og udgav ikke denne single.

Temaet i videoen er mørk og dyster, hvilket stemmer overens med den mere seriøse tekst om en, der har begået selvmord og har efterladt nogen. Bandet er alle iklædt sort tøj, og pigernes make-up i bleg og de smiler ikke meget. Videoen selv er relativt simpel og viser The Corrs på en roterende platform med forskellige landskaber bag dem. Selvom den skal give indtryk irsk pop og keltisk musik er den optaget i Santa Monica i Californien.

Flere seere fik kvalme af at se videoen, og Andrea selv blev søsyg af at køre rundt på scenen i flere timer. Optagelserne foregik fra omkring 7-23.

Hitlister

Referencerer 

The Corrs-sange
Singler fra 1996
Till Roenneberg

Till Roenneberg (født 4. maj 1953) er en tysk videnskabsmand og professor i chronobiologi, som, anno 2014, er ansat ved Instituttet for Medicinsk Psykologi på Ludwig-Maximilians University (LMU) i München, Tyskland.

Roenneberg, har sammen med en medarbejder, Martha Merrow, udforsket påvirkningen af den menneskelige døgnrytme i forbindelse med chronotyper og socialt jetlag, dette i forhold til det menneskelige helbred.

Eksterne henvisninger 
 Ludwig-Maximilians University - Munich Chronotype Questionnaire 
 Roenneberg, Till (2004) − "Q & A" − Current Biology

Videnskabsfolk fra Tyskland
Professorer fra Tyskland
The Right Time (The Corrs sang)

"The Right Time" er en sang af det keltiske folkrockband The Corrs. Det er den tredje single fra deres debutalbum Forgiven, Not Forgotten, og den blev udgivet i 1996, og nummeret blev remixet til radio. Remixet erstattede den lette rytme med et hårdslående takt sammen med bas i reggaestil. Sangen blev en del af deres live-set flere år senere.

"The Right Time" var målrettet popradio af Atlantic US, og videoens tema var derfor 1960'ernes pop blandet med psykedelisk musik, og bandets nye frisure samt PR-fotos. Den nye stil varede omkring en uge inden The Corrs' klassiske udseende vendte tilbage. Musikvideoen til sangen blev oprindeligt filmet og udgivet med "Radio Edit – Dance Mix" versionen; markedsføringen blev også udført med denne version. Albumversionen findes på DVD'en til Best of The Corrs.

Warner's International udgav "Forgiven, Not Forgotten" som den anden single fra labummet, mens Atlantic US gik direkte til "The Right Time".

Spor 
 "The Right Time" (radio edit) – 3:34
 "The Right Time" – 4:07
 "Erin Shore" – 4:14

Musikvideo 
Musikvideoen til "The Right Time" blev instrueret af Kevin Bray og er baseret på 1960'ernes fjernsyn. Bandets tøj og frisøre er ligeledes inspireret af 60'erne, og videoen er filmet i sort-hvid. Med forskellige visuelle effekter virker bandet enorme i forhold til rekvisitter og genstande i videoen.

Den blev optaget dagen efter, at bandet havde filmet videoen til den forrige single "Forgiven, Not Forgotten.

Hitlister

Referencerer 

The Corrs-sange
Singler fra 1996
Jake Bugg

Jake Edwin Charles Kennedy (født 28. februar 1994 i Nottingham), kendt under kunstnernavnet Jake Bugg, er en engelsk musiker, sanger og sangskriver. I løbet af sin karriere har han udgivet to albummer i 2012 og 2013 og optrådt adskillige gange i talkshows. Hans musikstil er især inspireret af The Beatles, Johnny Cash, Don McLean, Oasis, Donovan, The Everly Brothers og Jimi Hendrix.

Biografi 

Jake Bugg blev født i Nottingham i England som søn af musikalsk interesserede forældre, der begge har udgivet musik i deres ungdom. Jake selv begyndte at spille guitar som 12-årig og antog sin fars efternavn, Bugg, som sit kunstnernavn. Som 17-årig optrådte han første gang foran et stort publikum ved Glastonbury Festival i 2011, hvilket førte til hans pladekontrakt med Mercury Records.

Den 15. oktober 2012 udgav Jake sit første album, Jake Bugg, som blev en stor succes i Jakes hjemland. Albummet lå på førstepladsen på den britiske hitliste og er solgt i over 600.000 eksemplarer, hvilket gør det til det 57. bedst sælgende album i Storbritannien siden 2010'ernes begyndelse. Det blev også en moderat succes i andre Commonwealth-lande samt i visse lande i Europa.

Jakes andet album, Shangri La, blev udgivet den 18. november 2013 og er blevet til i samarbejde med blandt andre Elvis Costellos trommeslager Pete Thomas og trommeslageren Chad Smith fra bandet Red Hot Chili Peppers.

I et interview fra 2014 har Jake Bugg meddelt, at han er i færd med at lave et tredje album.

Diskografi

Albummer 

 Jake Bugg (2012)
 Shangri La (2013)

Singler

Eksterne henvisninger 

 Officiel hjemmeside

Sangere fra England
Musikere fra England
Sangskrivere fra Storbritannien
Guitarister fra Storbritannien
Personer fra Nottingham
Love to Love You (sang)

"Love to Love You" er en sang af det keltiske folkrockband The Corrs. Det er den fjerde single fra deres debutalbum Forgiven, Not Forgotten, og den blev udgivet i efteråret 1996.

Spor 
 "Love to Love You" (radio edit) – 3:23
 "Rainy Day" – 4:04
 "Carraroe Jig" (version i fuld længde) – 4:00

Musikvideo 
Musikvideoen til deres fjerde single er en sammensætning af optagelser fra forskellige koncerter i og omkring Dublin i juli 1996. for the fourth single is a compilation of some concert footage filmed at live gigs in and around Dublin in July 1996, blandet med korte klip, hvor med The Corrs ombord på et hangarskib. Der var ikke tid til at lave en mere kompliceret video.

De fleste af sekvenserne kan findes i dokumentaren The Right Time. Scenerne ombord på det amerikanske hangarskib kaldet John F. Kennedy, som på dette tidspunkt var i Dublin, er også at finde på denne dokumentar.

Instruktøren, Ciaran Tanham, som også instruerede The Right Time-dokumentaren var også instruktør på "Lansdowne Road"-koncerten.

Hitlister

Referencerer 

The Corrs-sange
Singler fra 1996
Closer (sang af The Corrs)

"Closer" er en sang af det keltiske folkrockband The Corrs. Det er den femte single fra deres debutalbum Forgiven, Not Forgotten, og den blev udgivet i 1997, men kun i Australien og New Zealand.

Spor 
 "Closer"
 "Carraroe Jig" (live i Melbourne Palais)
 "Closer" (live i Melbourne Palais)

Udgivelseshistorie

Referencerer 

The Corrs-sange
Singler fra 1997
Only When I Sleep

"Only When I Sleep" er en sang af det keltiske folkrockband The Corrs. Det er den første single fra deres andet album Talk on Corners, og den blev udgivet i oktober 1997. Sangen fokuserer på at være forelsket i en person i en drøm og altså ikke en virkelig person. Nummeret er også inkluderet i opsamlingsalbummet Dreams: The Ultimate Corrs Collection fra 2006.

Singlen nåede #10 på Irish Singles Chart og #58 på UK Singles Chart.

Spor 
 "Only When I Sleep" (radio edit) – 3:50
 "Only When I Sleep" – 4:23
 "Remember" – 4:02
 "Only When I Sleep" (instrumental) – 4:23

Musikvideo 
Musikvideoen til "Only When I Sleep" er i en mere glamourøs stil end deres tidligere videoer, Den er filmet på Alexandria Hotel i Los Angeles d. 12. september 1997. Hotellet var meget populært i Hollywoods tidlige dage mange berømte personer som Charlie Chaplin, Sarah Bernhardt, Rudolph Valentino, Douglas Fairbanks og Cecil B. DeMille samt Theodore Roosevelt og Winston Churchill har boet der. Det er forladt i dag, men bliver stadig brugt som kulisse til mange film og tv-serier (som f.eks. The X-Files) og andre musikvideoer som (like Hansons "This Time Around").

Instruktøren, Nigel Dick, mødte Jim tilfældigt i Los Angeles lufthavn. Han har instrueret musikvideoer for mange andre kunstnere heriblandt R.E.M., Cher, Oasis, Tears for Fears og Alice Cooper.

Hitlister

Referencerer 

The Corrs-sange
Singler fra 1997
I Never Loved You Anyway

"I Never Loved You Anyway" er en sang af det keltiske folkrockband The Corrs. Det er den anden single fra deres andet album Talk on Corners, og den blev udgivet i december 1997.

Spor 
 "I Never Loved You Anyway" (edit) – 3:53
 "What I Know" – 3:48
 "I Never Loved You Anyway" (akustisk) – 3:20

Musikvideo 
Musikvideoen blev filmet i Irland en en gammel forladt markedsbygning i Dublin. Videoen viser The Corrs i mere afslappede omgivelser i forhold til det glamourøse og stilede look fra deres foregående video "Only When I Sleep".
Videoen blev instrueret af Dani Jacobs som senere kom til at instruere mange af The Corrs' andre musikvideoer inklusiv "Dreams", "So Young", "What Can I Do", "Would You Be Happier?" og Andreas solosingle "Shame on You".

I denne video valgte han at bruge forskellige visuelle effekter i form af at filme igennem gennemsigtige fotos af blomster og en små stykker spejl. Skriften på væggene, der kan ses i videoen, blev tilføjet senere efter Jacobs havde taget rundt i byen og filmet graffiti og poesi. Ordene "I Never Loved You Anyway" kunne han dog ikke finde nogle steder, og de blev derfor skrevet på en væg.

Jacobs bemærkede, at indspilningen af videoen havde nogle interessante udfordringer, da måger fløj ind og ud af bygningen for at søge ly for den kraftige regn, der faldt på dagen for indspilningen. Sharon Corr har udtalt at man kan se mågerne lande i nogle af optagelserne.

Hitlister

Referencerer 

The Corrs-sange
Singler fra 1997
Rådet for Ukraines nationale sikkerheds- og forsvarspolitik

Rådet for Ukraines nationale sikkerheds- og forsvarspolitik (, ) () er et rådgivende statsligt organ for Ukraines præsident, på ukrainsk omtalt med forkortelsen RNBO[U].

Rådet er nedsat af Verkhovna Rada (Ukraines parlament). Det har til opgave at udvikle den nationale sikkerhedspolitik for indenlandske og internationale anliggender og rådgive Ukraines præsident. Alle møderne i rådet foregår i "Præsidentens sekretariatsbygning".

Kilder 

Etableret i 1992
National sikkerhed
Ukraines politik
Forsvarspolitik
Jim Corr

James Steven Ignatius "Jim" Corr (født 31. juli 1964) er en irsk musiker og singer-songwriter. Han er medlem af det irske folkrockband The Corrs sammen med sine tre yngre søstre Andrea, Sharon og Caroline. Han er også DJ.

Karriere 

Corr fik guitarundervisning i sin hjemby Dundalk, som er en stor industriby i det nordlige del af Leinster. Vennen Anthony Boyle viste Jim, hvordan han skulle tune sin guitar.
I 1990 dannede han den keltiske folkrockgruppe The Corrs med sine tre søstre. De opnåede stor succes i hele verden, men særligt i Irland. Inden bandet i 2006 valgte at holde pause for at stifte familier, nåede de at udgive fem studiealbum. Andrea og Sharon har begge efterfølgende haft en solokarriere.

Corr spiller akustisk og elektrisk guitar, samt klaver, keyboard, harmonika og synger baggrundsvokal. Han har også en haft en aktiv rolle i The Corrs' albumproduktioner, idet han har arbejdet med David Foster og Olle Romo på to album.

Velgørenhed 
Alle Corr-søskende blev udnævnt til MBE i 2005 af dronning Elizabeth II i anerkendelse af deres musikalske talent og deres velgørenhedsarbejde med at indsamle penge til Freeman Hospital i Newcastle (hvor deres mor blev behandlet), ofrene for Terrorangrebet i Omagh 15. august 1998, The Prince's Trust og andre velgørenhedsorganisationer.

Jim og hans søstre var også involveret i Live 8-koncerterne, hvor de i midten af 2005 optrådte i Edinburgh sammen med Bono og andre kunstnere som Annie Lennox, Eddie Izzard og Bob Geldof. Jim Corr optrådte også til Nelson Mandelas 46664-koncerter for at øge bevidstheden om den eskalerende AIDS-epidemi i Afrika.

Personlige synspunkter 

Corr er medlem af 9/11 Truth Movement og bestyrer en hjemmeside, hvor han skriver om New World Order, herunder tekster om at terrorangrebet den 11. september 2001 blev udført af den amerikanske stat. Efter Osama bin Ladens død i maj 2011, vedblev Corr med at hævde, at bin Laden i virkeligheden døde ti år tidligere i 2001.

Privatliv 
Corr har en søn, Brandon, med sin tidligere forlovede Gayle Williamson, en forhenværende Miss Northern Ireland.

Corrs farbror Peter Corr, var professionel fodboldspiller, spillede på Irlands fodboldlandshold og for flere klubber, blandt andre Everton.

Referencer 

The Corrs
Musikere fra Irland
Personer tildelt Order of the British Empire
Sætningsemne

Et sætningsemne er en ordforbindelse, der mangler personbøjet udsagnsord, men som alligevel er meningsgivende. Der er således tale om en sætningstype, der grammatisk set er ufuldstændig (og dermed slet ikke en sætningstype), men som semantisk udtrykker noget forståeligt. Et eksempel er uvedkommende færdsel ikke tilladt.

Begrebet sætningsemne er mest relevant, hvor ordforbindelsens mangel på personbøjet udsagnsord er påfaldende, og hvor det er gennemskueligt, hvorledes ordforbindelsen kan gøres fuldstændig. I de fleste sådanne tilfælde indeholder sætningsemnet mere end ét grammatisk led, hvoraf det ene ofte er grundled. I ovennævnte eksempel indgår to led, nemlig grundled ("uvedkommende færdsel") og omsagnsled til grundled ("ikke tilladt"). Sætningsemnet kan let gøres fuldstændigt ved at indsætte ordet "er" mellem de to led.

Forekomst 

Mange ordsprog og faste vendinger er sætningsemner, f.eks. ingen roser uden torne og bedre sent end aldrig (i modsætning til sætningerne der findes ingen roser uden torne og sent er bedre end aldrig, der begge indeholder personbøjet udsagnsord). Ligeledes optræder sætningsemner hyppigt som titler, overskrifter og slogans, f.eks. Mand bidt af hund,  Gintberg på kanten og Billedbladet – Danmarks royale ugeblad. På dansk bruges sætningsemner også i kommandoer med rumligt indhold, f.eks. ned fra det træ! eller ud med dig!

Sætningsemner bruges desuden som poetisk virkemiddel, særligt inden for haikudigtning.

Grammatik
Elvdalsk

Elvdalsk (elvdalsk: övdalsk eller övdalską, svensk: älvdalska eller älvdalsmål) er en variant af de skandinaviske sprog som tales af omkring 3.000 beboere i Älvdalens kommun i Dalarna i Sverige. Det betragtedes oprindelig som en svensk dialekt men er i dag klassificeret som et selvstændigt sprog af mange sprogforskere, idet det har udviklet sig meget isoleret og derved bevaret mange originale grammatiske træk fra norrønt, som er gået tabt på svensk. Sproget har også udviklet egne træk som hverken findes på norrønt eller de øvrige skandinaviske sprog.

Elvdalsk benytter sit eget skriftsprog og alfabet. Der er efterhånden mange lokale bøger og tryksager, der er affattet på sproget, ligesom der er udkommet cd’er og lydbøger på elvdalsk. Det er dog foreløbig ikke anerkendt som et minoritetssprog i Sverige (hvad finsk, tornedalsfinsk, samisk, jiddisch og romani derimod er).

På grund af det relativt lave antal sprogkyndige bliver elvdalsk betragtet som et udrydningstruet sprog. Foreningen Ulum Dalska (”lad os tale elvdalsk”) har til opgave at sikre sprogets beståen og forsøger at skaffe det status som officielt minoritetssprog.

Sproglige særpræg 

I modsætning til rigssvensk har elvdalsk bevaret tre grammatiske køn og et mere omfattende kasussystem, hvor ikke blot stedord men også navneord bøjes i fire kasus, nemlig nominativ, akkusativ, dativ og genitiv. Forskellen i kasusbøjning mellem elvdalsk og svensk kan belyses med nogle sproglige eksempler:

Udsagnsord konjugeres i forhold til grammatisk person, og i flertals første og anden person er grundleddet som regel implicit.

Fonologisk afviger elvdalsk også fra de øvrige skandinaviske sprog, idet det benytter sig af nasale vokaler (markeret med en ogonek, f.eks. ”ę”) og diftongerne ai (frem for langt ”i” som i baita, ”bide”), uo (frem for langt ”o” som i suol, ”sol”), au (frem for langt ”u” som i aus, ”hus”), åy (frem for langt ”y” som i åysa, ”(at) huse”), yö (frem for langt ø som i myöta, ”møde”) og ie (frem for langt ”e” som i stien, ”sten”) samt triftongen iuo (som i biuoða, ”byde”). Elvdalsk har også bevaret den stemte dentale frikativ, som repræsenteres af bogstavet eth, ”ð”.

Alfabet 

Elvdalsk har sit eget alfabet, der med 36 bogstaver imødekommer de sproglige forskelle fra svensk:

Elvdalsk har 5 nasale vokaler, der markeres med ogonek.

Retningslinjer for det elvdalske skriftsprog bliver fastsat af det elvdalske sprognævn, Råðdjärum (hortativt udsagnsord med betydningen ”lad os rådføre os”), som er en del af foreningen Ulum Dalska.

Noter

Se også 
 Dalruner

Eksterne henvisninger 
 Ulum Dalskas hjemmeside 
 Youtube: Elfdalian Language: Speaking. 
 Youtube: Sang på Elvdalsk: Elfdalian Song - Bufyörswaisa - Övdalsfuäk 
 Youtube: Elfdalian Lesson one. Älvdalska Lektion. 

Nordiske sprog
Sprog i Sverige
Dalarna
Buster filmfestival for børn og unge

Buster Filmfestival for Børn og Unge er Danmarks største filmfestival for de 2-16 årige. Festivalen finder sted hvert efterår i biografer, kulturhuse og museer i København og omegn. 

Filmfestivalen er opkaldt efter karakteren Buster Oregon Mortensen; det trylleglade barnebarn af en kanonkonge fra filmen Busters verden fra 1984. 

Buster blev afholdt første gang i 2000. 

Siden sin begyndelse er Buster blevet større og større hvert år og er på nuværende tidspunkt en af de største børne- og ungdomskulturelle begivenheder i Danmark. I 2015 nåede tallet således op på over 60.000 deltagende fra landets skoler, institutioner og børnefamilier. Live og via streaming.

Festivalens aktiviteter 
Festivalen viser hvert år mere end 180 kort-, dokumentar- og spillefilm fra hele verden.  

Filmprogammet viser  film, der ellers ikke finder vej til de danske biograflærreder. Mange af forestillingerne bliver suppleret med events, leg og mulighed for at møde filmprofessionelle, samt oplæg og debatter. 

Festivalens workshopprogram har som mål at styrke danske børn og unges mediekompetencer og udvikle deres kreative evner og kritiske sans i såvel brugen, som produktionen af film og andre digitale medier.

Buster har hvert år flere forskellige juryer, der består af professionelle filmfolk fra ind- og udland, skolebørn, unge filmtalenter, ungdomsskuespillere m.fl.

Konkurrence og priser
Listen over priser er som følger:

Den Nordiske jury
Bedste nye nordiske kort film til børn
Bedste nye nordiske spillefilm til børn

Buster juryen 
Bedste film

Buster hører under fonden Copenhagen Film Festivals, der også omfatter filmfestivalen CPH:DOX.

Festivalen bliver til med støtte fra bl.a. Det Danske Filminstitut, Københavns kommune, EU, Kulturministeriet samt andre private og offentlige fonde og samarbejdspartnere.

Øvrige projekter
Filmfestivalen er en del af det nordiske filmfestival netværk NøJSe, som omfatter de store børnefilmfestivaler fra Finland, Island, Norge, Sverige og Danmark. Buster leder dette netværk.

Buster afholder hver år en pan-nordisk Børnemedie konference i København. I forbindelse med konferencen mødes en arbejdende pan-nordisk tænketank der arbejder for at fremme den nordiske børnefilm.

Eksterne henvisninger
Buster filmfestivals hjemmeside
Copenhagen Film Festivals
kontakt til festivalen via programchef Mariella Harpelunde Jensen på mariella@buster.dk 

Filmfestivaler i Danmark
Ekstraordinær

Ekstraordinær har oprindelse via fransk extraordinaire fra latin extraordinarius og betyder som er ud over det sædvanlige.

Bruges for eksempel i disse sammenhænge 
 Foreningen afholdt ekstraordinær generalforsamling. 
 Arbejderne fik udbetalt en ekstraordinær månedsløn i bonus.

Ord og vendinger
Nordens hus (Island)

Nordens hus (islandsk: Norræna húsið, finsk: Pohjolan talo) er en kulturstiftelse og et kulturhus i Reykjavik, drevet med støtte fra Nordisk ministerråd. Nordens hus har som mål at fremme og styrke båndene mellem Island og de andre nordiske lande.

Huset er tegnet af den finske arkitekt og designer Alvar Aalto og blev indviet i 1968. Det rummer blandt andet et bibliotek med bøger på alle de nordiske sprog, en café og indeholdt desuden tidligere kontorer for de nordiske landes sendelektorer ved Háskóli Íslands. Den sidste forlod huset i 2018. Disse lokaler bliver nu brugt som kontorer og mødelokaler.

Den nuværende direktør af huset, fra den 2. Januar 2019, er Sabina Westerholm fra Finland.

Se også 
 Norðurlandahúsið i Torshavn, Færøerne.

Referencer

Eksterne henvisninger 
 Officiel hjemmeside 

Etableret i 1968
Nordisk Ministerråd
Bygninger, konstruktioner og anlæg i Reykjavik
Kultur i Reykjavik
Papirklip

Psaligrafi eller Papirklip er kunsten at klippe billeder, mønstre og ornamenter af papir. Arbejdet udføres med en lille skarp saks, og papiret foldes ofte en eller flere gange inden klipningen. Det færdige billede i papirklip monteres oftest mellem to glasplader. Større arbejder kan bestå af flere ark.

Blandt kendte kunstnere inden for papirklip kan nævnes Sonia Brandes, Karen Bit Vejle, Sabber og H.C. Andersen.

Kunst
Klip
August Zeune

Johann August Zeune (født 12. maj 1778 i Lutherstadt Wittenberg, død 14. november 1853 i Berlin) var en tysk geograf og én af initiativtagerne til at fremme blindeundervisning.

Historie 
I 1810 blev Zeune professor i geologi på det nyåbnede Humboldt-Universität zu Berlin.

Eksterne henvisninger 
 Johann August Zeune School for the Blind Berlin 

Geografer fra Tyskland
Blindhed
Germanister
Ansatte ved Humboldt-Universität zu Berlin
Tyskere i 1700-tallet
Tyskere i 1800-tallet
Michael Rune

Michael Rune er en dansk musiker og saxofonist. Han debuterede med singlen "Min indre stemme" featuring Nadia Gattas, der nåede en sjetteplads på den danske singlehitliste og var i 20 uger at finde på hitlisten.

Michael Rune blev uddannet på Det Fynske Musikkonservatorium i 2006. Han har samarbejdet med artister som Rune RK og Kato.

Dansk Melodi Grand Prix 2014 

I 2014 deltog Michael Rune sammen med sangerinden Natascha Bessez i Dansk Melodi Grand Prix med sangen "Wanna Be Love".

Michael Rune og Natascha Bessez gik videre til top 3, og fik en delt andenplads med Rebekka Thornbech, men tabte til vinderen Basim.

Diskografi

Singler

Referencer

Eksterne henvisninger 
 

Musikere fra Danmark
Saxofonister fra Danmark
Deltagere ved Dansk Melodi Grand Prix 2014